Elgeseter

Elgeseter er en del av Trondheim beliggende like sør for sentrum (Midtbyen) og strekker seg fra Elgeseter bru til Lerkendal stadion mellom Nidarø og Gløshaugen.

Navnet kommer fra Elgeseter gård som før 1796 omfattet mesteparten av området. Fra da av startet utstykking av gården, men ennå i 1819 var den på rundt  m², hvorav mesteparten var dyrket.Christiansen, Per R. (2009) Hus med hedersmerke, s. 119. Trondheim, Tapir. ISBN 978-82-519-2475-7 Gården er nå redusert til et område på  m², der bare hovedbygningen står igjen. Statsarkivets gamle bygning står på samme eiendom. Helgeseter, navnet på augustinerkorherrenes kloster i middelalderen, var sannsynligvis en omtydning av Elgeseter.Norsk stadnamnleksikon, s. 99 (e-bok fra bokhylla.no) Det finnes i dag ikke lenger noen spor etter klosteret. Det lå mellom Nidelven og dagens Klostergata. Elgeseter gård var hovedgård for Helgeseter kloster, men er sannsynligvis meget eldre.Støren, Wilhelm K. (1983) Sted og navn i Trondheim, s. 190. Trondheim, Brun. ISBN 82-7028-471-8

Elgeseter er en del av Midtbyen bydel. Hovedveien inn mot Trondheim sentrum fra sør (tidligere E6) går gjennom Elgeseter og heter der Elgeseter gate. Elgeseter har hovedsakelig boligbebyggelse. Studentersamfundet og Teknobyen Innovasjonssenter ligger på Elgeseter, det gjør også en del mindre bedrifter.

 Veier ved Elgeseter 
 Elgeseter gate
 Klostergata
 Snorres gate
 Høgskoleveien
 Vangslunds gate
 Tellefsens gate
 Tormods gate
 Einar Tambarskjelves gate
 Udbyes gate
 Nordre Jonsgate
 Johan Svendsens gate
 Olav Kyrres gate
 Abels gate
 Magnus den Godes gate
 Klæbuveien
 Schøyens gate
 Professor Brochs gate

 Se også 
 Helgeseter kloster
 Elgeseter gård
 Elgeseter bru
 Elgeseterlinjen
 Studentersamfundet i Trondhjem
 NTNU Handelshøyskolen

Referanser

 Litteratur 


Kategori:Strøk i Trondheim